
Tisztelt Képviselő-testület!

A választási eljárásról szóló 1997. évi C. törvény (Ve) 23. § (1) bekezdése alapján a szavazat-számláló bizottság tagjait és szükség szerint póttagokat a települési önkormányzat képviselő-testülete választja meg, a személyekre a HVI vezetője tesz indítványt. 

Amennyiben a településen a kisebbségi jegyzék zárásakor, azaz július 15-én a kisebbségi jegyzékbe vett polgárok száma eléri a 30 főt, ki kell írni – a helyhatósági választás időpontjával azonos időben – a kisebbségi önkormányzati képviselők választását. Fácánkertben a kisebbségi jegyzékbe vettek száma 2010-ben elérte a 30 főt, ezért sor kerülhet a kisebbségi önkormányzati képviselők választására. 

A Ve. 115/D.§ -a szerint a szavazásra településenként önálló, az önkormányzati választásoktól eltérő szavazókört kell kialakítani. 

A kisebbségi önkormányzati képviselők választását tehát a helyi önkormányzati képviselők és polgármesterek általános választásának napján kell megtartani, de attól eltérő szavazókörben, szavazóhelyiségben, értelemszerűen önálló szavazatszámláló bizottság közreműködésével. 

A Ve. 30.§ -a alapján a szavazatszámláló bizottság legalább öt tagból áll. A Ve.  115/I.§ (3) bekezdése szerint a szavazatszámláló bizottság tagja a helyi önkormányzati képviselők és polgármesterek választásán választójoggal rendelkező személy lehet. A kisebbségi jelölő szervezet a szavazatszámláló bizottságba nem bízhat meg tagot.

A fentiekből következik, hogy a települési kisebbségi önkormányzati képviselő-választáshoz öt tagból – és kellő számú póttagból – álló szavazatszámláló bizottságot kell választani.

A 1997. évi C. tv. összeférhetetlenségre vonatkozó rendelkezései az alábbiak:

22. § (1) „A választási bizottságnak csak a választókerületben lakcímmel rendelkező választópolgár lehet tagja.

(2) a választási bizottságnak nem lehet tagja a köztársasági elnök, állami vezető, közigazgatási hivatal vezetője, képviselő, megyei közgyűlés elnöke, polgármester, jegyző, főjegyző, választási iroda tagja, a választási bizottság illetékességi területén működő közigazgatási szerv köztisztviselője, valamint jelölt.

(3) Nem lehet a választási bizottság választott tagja a (2) bekezdésben foglaltakon túl a választókerületben jelöltet állító jelölő szervezet tagja, valamint a választókerületben induló jelölt hozzátartozója sem.

(4) Az olyan választási bizottságoknak, amelyek jogorvoslati eljárásban egymással döntési, döntést felülbíráló kapcsolatba kerülhetnek, nem lehetnek tagjai az egymással hozzátartozói kapcsolatban álló személyek.

149. § d)  Hozzátartozó: egyeneságbeli rokon és ennek házastársa, az örökbefogadás és a nevelőszülő, az örökbefogadott és a nevelt gyermek, a testvér, a házastárs, az élettárs, a házastárs egyeneságbeli rokona, testvére, valamint testvér házastársa.

(h)  Képviselő: az országgyűlési képviselő, Európai Parlamant tagja, a települési önkormányzati képviselő-testületének tagja, a megyei közgyűlés tagja, a fővárosi közgyűlés tagja, a helyi kisebbségi önkormányzat tagja.

A fentiek alapján kérem a Tisztelt Képviselő-testületet, hogy fogadja el a kisebbségi szavazatszámláló bizottságok tagösszetételére vonatkozó indítványomat, az alábbi határozati javaslatban foglaltak szerint:

Határozati javaslat

Kisebbségi szavazatszámláló bizottság tagjainak megválasztása

Fácánkert Község Önkormányzatának Képviselő-testülete a választási eljárásról szóló 1997. évi C. törvény 23. § (1) bekezdése alapján Fácánkert községben a Kisebbségi Szavazatszámláló Bizottság tagjait - a HVI vezetőjének indítványára – az alábbiak szerint választja meg:

Kisebbségi szavazókör: Községháza 7136 Fácánkert, Árpád utca 12. 

Tagok: 

Acsádi Anikó (7136 Fácánkert, Jókai utca 4.) 

Szommer Béláné (7136 Fácánkert, Jókai utca 9.) 

Széles Józsefné (7136 Fácánkert, Árpád utca 28.)

Guldné Müller Brigitta (7136 Fácánkert, Tolnai utca 17.)
Károlyiné Papp Ildikó (7136 Fácánkert, Jókai u. 9.)
Póttagok: 

Konyecsnyi Nóra (7136 Fácánkert, Jókai utca 20.)
Varga Jánosné (7136 Fácánkert, Árpád u. 11.)
Felelős: dr. Varga Katalin körjegyző – az értesítésért

             Orbán Zsolt polgármester – az eskü kivételéért

Fácánkert, 2010. július 26.

